dh-unibe/image-text_koenigsfelden-charters-post-1500 huggingface dataset:
Ich, Hanns Arnold Segenser, herˀ zuͦ Habsburg, beken̄ offennlich mit urkûnd disz
briefs, ✳ das ich dry juchart acker zuͦ Bremgartn̄ uff der ebni gelegn̄, stoust an die
Rùshalden, an Hannsen Wùssen und an die landstrasz, Hannsen Swabn̄, burger
und gesessen zuͦ Bremgartn̄, zuͦ rechtem manlechen, von der egentn̄ hèrschafft wegn̄
darruͤrende, ✳ gelichen hab. ✳ lich im ouch das inkraft disz briefs, was ich ime von
recht oder gewonheit daran lichen sol und mag, die selbn̄ juchartn̄ acker hinfùr von mir zuͦ rechtm̄ manlechn̄ inn zehabent, zenutzent und zeniessent,
ouch da mit zetuͦnd und zelassent nach siner notturfft und mir und minen
nachkomen davon und damit gewaͤrtig dienstlich und gehorsam zesinde und
alles das zetuͦnd, das ein lehenman sinem lehenhˀrn und siner lehnen wegn̄ zetuͦnde
schuldig und pflichtig ist, ✳ doch mir und minen erbn̄ und nachkomen an der lehen
und manschafft in alweg ane schadn̄, alles nach soͤllicher lehnen und landsrecht, ✳ sitt
und gewonheit, das er ouch mir nach sag disz und mines gegenbriefs gelopt und
gesworen hat, mit urkùnd disz briefs, dar an ich, obgen̄ter Segenser, zuͦ urkùnd min
insigel ✳ gehenckt hab uff mentag nach sant Andres tag, als man zalt von Cristi
geburt tusent vierhundert sechtzig und acht jare.
Königsf. 746 / 01
1468 ✳
5 ✳
T ✳ 9 ✳
Staatsarchiv
AARGAU